ZAPISNIK

sa 17. redovne sjednice

Općinskog vijeća Općine Ribnik

održane dana 24. lipnja  2024. godine

Početak sjednice u 18:30 sati.

NAZOČNI VIJEĆNICI:
Jelena Dolinar, Dražen Jarnević,  Nikola Dolinar, Ana Lorković
                                                 Željko Car,
ODSUTNI VIJEĆNICI:       Ivan Mus,   Gabi Tomašić,  
OSTALI NAZOČNI: 
Dino Blažević, Općinski načelnik




Snježana Zvonarić Hribljan, pročelnica 

Zamjenica predsjednice Općinskog vijeća,Jelena Dolinar, utvrdila je da je sjednici prisutno 5 (pet) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 17. sjednicu općinskog vijeća, dostavljeni su  sljedeći  materijali i sljedeći 

DNEVNI RED:

1. Usvajanje zapisnika sa prethodne sjednice.

2. Aktualni sat.

3. II. izmjene i dopune Proračuna Općine Ribnik za 2024. godinu

4. II. izmjene i dopune Programa izgradnje objekata i  uređaja komunalne infrastrukture za 2024. godinu

5. I. izmjene i dopune Odluke o komunalnom doprinosu

6. Smjernice za organizaciju i razvoj sustava civilne zaštite na području Općine Ribnik 2024.-2025. godine
7. Pitanja i prijedlozi

Predloženi dnevni red  dan je na glasanje te je jednoglasno, s 5 (pet) glasova „ZA“ prihvaćen.
Ad.1.) Usvajanje zapisnika sa prethodne sjednice.

Zamjenica predsjednica Općinskog vijeća Jelena Dolinar, dala je na usvajanje Zapisnik s 16. Sjednice Općinskog vijeća Općine Ribnik. Primjedbi na zapisnik nije bilo,  pristupilo se glasanju te je Zapisnik s 16. Sjednice Općinskog vijeća Općine Ribnik usvojen jednoglasno s 5 ( pet ) glasova  ZA.
Ad.2.) Aktualni sat.

Načelnik Dino Blažević izvjestio je vijećnike o tijeku  prijava projekata na Javne pozive i o rezultatima završenih javnih poziva. Također je obavijestio sve prisutne o Opomeni pred ovrhu Kent banke, koja potražuje od Općine Ribnik sredstva za namirenje kreditnog zaduženja iza ostavitelja Rožman , budući da je Općina nasljedila ošasnu imovinu. 

Vijećnik Željko Car, osvrnuo se na  planirani nastavak projekta adaptacija i  modernizacija trga u Ribniku, te je napomenuo kako je urbanizam vrlo bitan te  da će u budućnosti profitirati  oni koji na vrijeme shvate da je  prostor vrlo važan resurs. 
Načelnik Dino Blažević izvjestio je vijećnike da je sukladno dogovoru na 16. SOV upućen dopis nadležnom tijelu za provjeru  osiguranja svih objekata  kojima je isplačena naknada za sanaciju štete od elementarne nepogode.  Vijećnik Nikola Dolinar istaknuo je kako mu je drago da je mještanima isplačena naknada za sanaciju štete, ali da procjene nisu realne. Vijećnik Željko Car uključio se u raspravu o procjenama štete od prirodne nepogode tuće, te rekao kako smatra da o procjenama štete i nelogičnostima koje su se pojavile kod procjena, treba govoriti kako  se nebi ponovilo isto. 
Načelnik je također obavijestio sve prisutne  da je održan sastanak sa novim predstavnicima tvrtke Frankopan, Zdenkom Bando upraviteljem dvorca Ribnik i Ivanom  Littvay voditeljem projekta.
Ad.3.) Usvajanje  II. izmjena i dopuna Proračuna Općine Ribnik za 2024. godinu. 
Pročelnica Snježana Zvonarić Hribljan obrazložila je II. izmjene i dopune Proračuna Općine Ribnik za 2024. godinu.
Nakon kraće rasprave pristupilo se glasanju te su II. izmjene i dopune Proračuna Općine Ribnik za 2024. godinu usvojene jednoglasno s 5 ( pet ) glasova ZA. 
Ad.4.) Usvajanje  II. Izmjena i dopuna Programa izgradnje objekata i uređaja komunalne infrastrukture za 2024. godinu

Pročelnica Snježana Zvonarić Hribljan obrazložila je  II. Izmjene i dopune Programa izgradnje objekata i uređaja komunalne infrastrukture za 2024. godinu. 
Nakon kraće rasprave II. Izmjene i dopune Programa izgradnje objekata i uređaja komunalne infrastrukture za 2024. godinu usvojene su jednoglasno  s 5 ( pet ) glasaova  ZA. 
Ad.5.) Usvajanje I. izmjena i dopuna Odluke o komunalnom doprinosu  

Načelnik Dino Blažević, obrazložio je I. izmjene i dopune Odluke o komunalnom doprinosu

Nakon kraće rasprave, I. Izmjene i dopune Odluke o komunalnom doprinosu  dane su  na usvajanje i I. izmjene  i dopune Odluke o komunalnom doprinosu usvojene su  jednoglasno  s 5 ( pet ) glasova  ZA
Ad.6.) Usvajanje Smjernica za organizaciju i razvoj sustava civilne zaštite na području Općine Ribnik 2024.-2025. godine
Pročelnica Snježana Zvonarić Hribljan obrazložila je Smjernice za organizaciju i razvoj sustava civilne zaštite na području Općine Ribnik 2024.-2025. godina

Rasprave po ovoj točci nije bilo, te su Smjernice za organizaciju i razvoj sustava civilne zaštite na području Općine Ribnik 2024.-2025. godine  usvojene jednoglasno s 5 ( pet ) glasova ZA. 

Ad.7) Pitanja i prijedlozi 
Budući da pitanja kao ni prijedloga nije bilo, zamjenica predsjednice Općinskog vijeća  Jelena Dolinar, zahvalila se vijećnicima na  sudjelovanju u radu sjednice, te je rad sjednice završen u  19.30  sati. 
U privitku ovog Zapisnika nalazi se tonski zapis s 17. sjednice Općinskog vijeća.

Da je zapisnik s 17. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


           


  ZAMJENICA PREDSJEDNICA 
OPĆINSKOG VIJEĆA: 
Snježana Zvonarić Hribljan



 
          Jelena Dolinar
21

